       Z A P I S N I K
                sa 38. sjednice Vijeća Gradske  četvrti Stenjevec
održane 13. srpnja 2020. u 17,30 sati
u velikoj dvorani PU Susedgrad

 
Sjednicom predsjedava predsjednik VGČ Stenjevec Željko Jeger.

Evidentiranjem članova utvrđeno je da je nazočno 18 članova Vijeća. 

NAZOČNI : Željko Jeger, Jure Šarić, Vlado Kovačević, Domagoj Duvančić, Dominko Filipović, Gordana Osman,  Ana Borčić, Marko Milanović Litre, Zoran Šplajt,  Tomislav Palac, Vladimir Andrić, Mojmir Šoić, Slaven Imre, Davor Stanković, Zoran Perić, Ivan Zelenić, Marko Sladoljev,  Vladimir Ferdelji

NENAZOČNI: Stipe Čular
	    
OSTALI NAZOČNI:  Kristina Starčević – voditeljica

Predsjednik je pozdravio sve nazočne i zahvalio im što su se odazvali pozivu. Otvorio je raspravu o Zapisniku s 37. sjednice VGČ Stenjevec.

Nije bilo prijavljenih za raspravu. Predsjednik je predložio glasovanje o verifikaciji Zapisnika s 37. Sjednice VGČ Stenjevec. 

 Konstatira se da je jednoglasno sa 18 glasova „za“ verificiran Zapisnik s 37. Sjednice VGČ Stenjevec.

Predsjednik je predložio je dnevni red i nadopunu dnevnog reda točkom : „Prijedlog Zaključka o Nacrtu prijedloga Odluke o izradi izmjena i dopuna Prostornog plana Grada Zagreba“. Otvorio je raspravu. Nije bilo prijavljenih za raspravu. Predsjednik je predložio glasovanje o dnevnom redu. 
Konstatira se da je jednoglasno  sa 18 glasova „za“ usvojen slijedeći:

				DNEVNI RED
				
1. Prijedlog zaključka o izmjeni Plana komunalnih aktivnosti Gradske četvrti Stenjevec u 2020.
2. Prometna problematika na području Gradske četvrti Stenjevec
3. Prijedlog zaključka o Nacrtu prijedloga Odluke o izradi izmjena i dopuna Prostornog plana Grada Zagreba
4. Informacije, pitanja i prijedlozi


Točka 1. 

Prijedlog zaključka o izmjeni Plana komunalnih aktivnosti Gradske četvrti Stenjevec u 2020.

Predsjednik je otvorio raspravu i ukratko obrazložio izmjene u odnosu na prethodno usvojeni Plan. 

U raspravi su sudjelovali Vladimir Andrić, Zoran Šplajt, Tomislav Palac, Kristina Starčević. Nakon provedene rasprave predsjednik je predložio glasovanje o prijedlogu. 

Konstatira se da je s 10 glasova „za“ i 8 „suzdržanih“ usvojen Zaključak o izmjena Plana komunalnih aktivnosti Gradske četvrti Stenjevec u 2020. i nalazi se u prilogu Zapisnika. 



Točka 2.

Prometna problematika na području Gradske četvrti Stenjevec

Predsjednik je dao riječ Domagoju Duvančiću, voditelju radnog tijela za obavljanje poslova iz područja prometa. 

Domagoj  Duvančić obrazložio je prijedloge Zaključaka o prometnoj problematici i iznio stav radnog tijela. 

Predsjednik je nakon izlaganja Domagoja Duvančića predložio glasovanje o prijedlozima. 

Konstatira se da su sa 17 glasova „za“ i 1 „suzdržanim“ usvojeni slijedeći: 

2.1.
						Z A K LJ U Č A K
Vijeće Gradske četvrti Stenjevec traži iscrtavanje parkirnih mjesta u koso i prometnih linija u ulici Dubravica. 

2.2.
						Z A K LJ U Č A K
Vijeće Gradske četvrti Stenjevec traži postavljanje prometnih stupića na ulazu na šetnicu kod pješačkog prijelaza na križanju Ulice I.B. Mažuranić i Ulice M. Matošeca. 

2.3.
						Z A K LJ U Č A K 
Vijeće Gradske četvrti Stenjevec traži postavljanje prometnih znakova B36 „zabrana zaustavljanja i parkiranja“ s dopunskim pločama E08 „pauk“ u ulici Vilima Korajca 3. 

2.4.

Vijeće Gradske četvrti Stenjevec traži postavljanje prometnih znakova B36 „zabrana zaustavljanja i parkiranja“ s dopunskim pločama E08 „pauk“ na Samoborskoj cesti 220.

2.5.

Vijeće Gradske četvrti Stenjevec traži postavljanje prometnih znakova B36 „zabrana zaustavljanja i parkiranja“ u ulici Pavlenski put.

2.6.

Vijeće Gradske četvrti Stenjevec traži postavljanje znaka ograničenja brzine, postavljanje znaka za pješačku i biciklističku stazu i micanje znaka zabrane parkiranja i zaustavljanja u Ulici Hrvatskih branitelja. 



2.7.

Vijeće Gradske četvrti Stenjevec traži uklanjanje znaka B36 „zabrana zaustavljanje i parkiranja“ u ulici Maršanići i postavljanje prometnih stupića oko dječjeg vrtića u ulici Maršanići. 

2.8. 

Vijeće Gradske četvrti Stenjevec traži upuštanje rubnjaka radi obilježavana pješačkog prijelaza u 
Poljačkoj ulici. 

Točka 3. 

Prijedlog zaključka o Nacrtu prijedloga Odluke o izradi izmjena i dopuna Prostornog plana Grada Zagreba

Predsjednik je otvorio raspravu. 

Vladimir Ferdelji naveo je da su u prijedlogu važne tri stvari  i to pokretanje izrade prostornog plana, jedna je vezana na željeznički promet koji bi se trebao usmjeriti na obilaznicu i pitanje obnove Grada nakon potresa. Vijeće se treba uključiti kad dođe pravi prijedlog. 

Predsjednik je zaključio raspravu i predložio glasovanje o prijedlogu zaključka.

Konstatira se da je većinom glasova i to s 15 glasova „za“, 1 „suzdržanim“ (Ivan Zelenić nije glasovao jer je napustio dvoranu) usvojen slijedeći: 

				           Z A K LJ U Č A K 

Vijeće Gradske četvrti Stenjevec suglasno je s Nacrtom prijedlog Odluke o izradi izmjena i dopuna Prostornog plana Grada Zagreba. 

Točka 4. 

Informacije, pitanja i prijedlozi

Vladimir Andrić  naveo je da bi trebalo vratiti stupiće koje „Zagrebačke ceste“ miču i tako se otvara prostor dostavnim kamionima za parkiranje. 

Gordana Osman postavila je upit da li je upućen dopis Hrvatskim vodama za popravak drvenih mostića preko potoka. 

Kristina Starčević navela je da je to već više puta zatraženo  ali još uvijek nismo dobili odgovor.

Zoran Perić iznio je primjedbu na rad komunalnih redara jer još uvijek nisu dostavili odgovor vezano uz ilegalno odlaganje i spaljivanje otpada. 

Marko Sladoljev naveo je da se pokuša riješiti problem semafora na Šoljanovoj ulici jer semafori ne rade i to dovodi do opasnosti od sudara. Iznio je primjedbu od Udruge BBB koji su naveli da pojedine navijačke grafite rade skupine koje nisu članovi udruge. Udruga će za grafite dostavljati zahtjeve.

Vladimir Ferdelji izvijestio je nazočne da je na antikorupcijskom vijeću tema bila uređenje divljih odlagališta otpada. Komunalni redari bili su nazočni i konstatirali da oni ne mogu napraviti ništa. Vijeće je tražilo da se napravi analiza zakopanog otpada. Upućen je zahtjev državnom inspektoratu koji će narediti uzimanje uzoraka i analizu. 

Davor Stanković ponovio je zahtjev za Zrinjevac da se vrate stupići na Trg hrvatskih pavlina kako bi se spriječilo parkiranje. 

Zoran Perić naveo je da je članica VMO Špansko jug postavila upit zašto zahtjevi koji su tamo prošli nisu došli na VGČ, radi se o uništenom slivniku na Trgu 101. Brigade i pucanju spoja garaža sa nogostupom, te micanje zelenih otoka.

Predsjednik je odgovorio da se radi o zahtjevima VMO Špansko jug koji su proslijeđeni dalje, spoja garaža rješava se već tri godine i sad je i Gradonačelnik nakon obilaska dao nalog da se to riješi. 

Tomislav Palac naveo je da bi u ulici Špansko i  Gustava Krkleca trebalo hitno postaviti uspornike jer tamo jure automobili. 

Predsjednik je naveo da postoji problem čije rješavanje je predloženo iz Grada vezano uz promet na području VMO Matija Gubec oko osnovne škole i vrtića. Došlo se do određenih rješenja. U Gradu se može naručiti prometna analiza za cijeli mjesni odbor. Analizira se svaka ulica i pronalaze se najbolja rješenja. Bilo bi dobro zatražiti od Grada analizu za neke mjesne odbore kako bi došli do najboljih prometnih rješenja. 

Vladimir Andrić naveo je da bi trebalo zatražiti od prometne policije kažnjavanje nepropisnog parkiranja u okolini placa u Španskom. 

Zoran Šplajt naveo je da se može naručiti prometna analiza ali je problem prometa u cijelom zapadnom dijelu Grada Zagreba. Treba iskoristiti postojeće rješenja za rasterećenje prometa i spoja s centrom Grada. 


					Završeno u 18,30 sati.

Napomena: sjednica je fonografski snimana.

Zapisničar:
Jadranka Gobac
Predsjednik
   Vijeća Gradske četvrti Stenjevec
Željko Jeger 

